**Anexa nr. 2 la H.C.L. Sighișoara nr\_\_\_\_\_/**

**Regulament de organizare și desfășurare**

**a evenimentului ,,Târgul de Crăciun 2022", 30 noiembrie 2022 – 5 ianuarie 2023**

1. **PERIMETRUL DE DESFĂȘURARE**

Perimetrul de desfășurare al evenimentului **,,Târgul de Crăciun 2022",** care va avea loc în perioada **30 noiembrie 2022 – 5 ianuarie 2023**,este cel aprobat prin Hotărârea Consiliului Local Sighișoara, act administrativ prin care se aprobă și desfășurarea acestuia, prezentul regulament constituind anexă a hotărârii.

Manifestarea va fi autorizată conform legislatiei în vigoare, atât din punctul de vedere al autorităților locale, cât și al Direcției de Sănătate Publică Mureș, a Direcției Sanitar - Veterinare Mureș și al I.S.U. Horea al județului Mureș.

* 1. **Piața Cetății**

Reprezintă zona în care se vor desfășura activități comerciale, de prestări servicii și tradițional cultural - artistice conform planului anexat, după cum urmează:

* 8 căsuțe/standuri - unde se vor desfășura activități de comerț sau de prestări servicii pe o suprafața totală de 70 mp.;
* Un carusel pe o suprafață de 20 mp.;
* Butaforii (ansambluri de obiecte confecționate, folosite la realizarea decorurilor);
* Programul tradițional cultural - artistic (colinde) - care se va desfășura între orele 18:00 – 23:00, în zilele de week-end: 2 - 4, 9 - 11, 16 - 18, 23 - 25, 30 - 31 decembrie 2022.

Activitatea de comerț se va desfășura zilnic, în perioada 30 noiembrie 2022 – 5 ianuarie 2023, între orele 10.00 - 23.00.

* 1. **Piața Muzeului**: zona dintre Biserica Mănăstirii și Primărie

 Reprezintă zona în care se vor desfășura activități recreaționale, comerciale și de prestări servicii, după cum urmează:

* 2 căsuțe/standuri unde se vor desfășura activități de comerț sau de prestari servicii pe o suprafață totală de 10 mp.;
* Un patinoar ecologic pe o suprafață de 250 mp.;
* Butaforii (ansambluri de obiecte confecționate, folosite la realizarea decorurilor);
* Proiecții pe clădirea Primăriei.
* Program recreațional – care se va desfășura între orele 11:00 - 23:00, în perioada 30 noiembrie 2022 - 05 ianuarie 2023.

Activitatea de comerț se va desfășura zilnic, între orele 10.00 - 23.00, în perioada 30 noiembrie 2022 - 05 ianuarie 2023.

1. **REGULI DE PARTICIPARE ȘI DE COMERCIALIZARE A PRODUSELOR LA**

**EVENIMENTUL ,,Târgul de Crăciun 2022”, 30 noiembrie 2022 - 05 ianuarie 2023**

* 1. **Obținerea acordului de participare din partea organizatorului**

Organizatorul evenimentului, **SWAP CORP S.R.L.,** eliberează comercianților considerați eligibili, în scris, în baza unei solicitări, un acord de participare la evenimentul **,,Târgul de Crăciun 2022",** care este prezentat pentru a fi luat în evidență și de Muncipiul Sighișoara. Solicitarea trebuie să conțină următoarele:

* o listă detaliată a produselor comercializate de către solicitant;
* cel puțin o fotografie de prezentare a standului.

Aceasta se va transmite prin e-mail la adresa: ateliersighisoara@gmail.com.

## Obținerea spațiului public pentru comerț

**Municipiul Sighișoara** percepe comercianților care vor desfășura activități de comerț sau de prestări servicii în cadrul evenimentului **,,Târgul de Crăciun 2022",** în perioada **30 noiembrie – 31 decembrie 2022**, următoarele taxe pentru ocuparea/închirierea domeniului public stabilite, conform Hotărârii Consiliului Local Sighișoara nr. 91/28.04.2021, art. 4, alin. (1) din Anexa nr. 8 privind stabilirea impozitelor și taxelor locale pentru anul 2022, respectiv:

1. Alimentație publică cu băuturi alcoolice - 51 lei/mp./zi;
2. Alimentație publică fără băuturi alcoolice - 31 lei/mp./zi;
3. Produse de artizanat, artă - 26 lei/mp./zi;
4. Produse industriale - 36 lei/mp./zi;
5. Terase - 6 lei/mp./zi.

La taxele de închiriere se vor adăuga cheltuieli de regie, însemnând:

1. Taxă pentru salubritate, în valoare de 8 lei/zi, reprezentând închiriere recipient gunoi și colectare;
2. Taxă de energie electrică – montare dispozitiv și consum diferențiat în funcție de nr. de prize, în cunatum de 21 lei/zi pentru o priză.

Municipiul Sighișoara va percepe persoanelor fizice sau juridice care ocupă temporar locuri publice taxele prevazute la art. 3 din Anexa nr. 8 a Hotărârii Consiliului Local Sighișoara nr. 91/28.04.2021, după cum urmează:

1. Pentru parcuri de distracție, circuri – 10 lei/mp./zi.
2. Pentru practicarea de activități cu caracter sportiv:
* pentru o perioadă de până la 30 de zile – 1 leu/mp./zi;
* pentru o perioadă de peste 30 zile – 6 lei/mp/zi.

Pentru perioada cuprinsă între **1 și 5 ianuarie 2023**, Municipiul Sighișoarapercepe comercianților care vor desfășura activități de comerț sau de prestări servicii în cadrul evenimentului **,,Târgul de Crăciun 2022"**, taxele pentru ocuparea domeniului public stabilite pentru anul 2023 prin Hotărâre a Consiliului Local Sighișoara.

Artiștii plastici, elevii și studenții (cu carnet de elev/student vizat la zi) vor plăti o taxă de 10 lei/mp./zi.

În vederea susținerii produselor tradiționale autentice precum și a dezvoltării micilor producători și a activităților acestora, pentru perioada cuprinsă între 30 noiembrie 2022 – 5 ianuarie 2023, producătorii vor plăti o taxă de 10 lei/mp./zi, cu condiția de a face dovada în acest sens (certificat de producător), precum și a altor acte subsecvente conform prevederilor legale aflate în vigoare.

Aceste taxe se achită la casieria Municipiului Sighișoara.

## Obținerea autorizației de funcționare

Comercianții care doresc să participe la evenimentul **,,Târgul de Crăciun 2022"** sunt obligați să obțină autorizația de funcționare eliberată de către compartimentul de specialitate din cadrul Municipiului Sighișoara.

Pentru desfășurarea activităților comerciale pe perioada evenimentului **,,Târgul de Crăciun 2022"** se vor emite autorizații de funcționare în conformitate cu prevederile Hotărârii Consiliului Local Sighișoara nr. 86/28.11.2016 privind aprobarea procedurii de autorizare a agenților economici pentru desfașurarea unor activități economice pe raza municipiului Sighișoara.

Taxele a căror activitate este înregistrată în grupele CAEN 561 - Restaurante, 563 -Baruri și alte activități de servire a bauturilor și 932 - Alte activități recreative și distractive, potrivit Clasificării activităților din economia natională - CAEN, actualizată prin Ordinul Președintelui Institutului Național de Statistică nr. 337/2007 privind actualizarea Clasificării activităților din economia natională - CAEN, stabilite în funcție de suprafața aferentă activităților respective, se vor aplica, pentru perioada cuprinsă între **30 noiembrie și 31 decembrie 2022**, cele stabilite la art. 14 din Anexa nr. 8 la Hotărârea Consiliului Local Sighișoara nr. 91/28.04.2021, în sumă de:

- 213 lei, pentru o suprafață de până la 500 mp. inclusiv;

- 4161 lei, pentru o suprafață peste 500 mp. – până la 600 mp., inclusiv;

- 4794 lei, pentru o suprafață peste 600 mp. – până la 800 mp., inclusiv;

- 5326 lei, pentru o suprafață peste 800 mp. – până la 1000 mp., inclusiv;

- 5859 lei, pentru o suprafață mai mare de 1000 mp.

Pentru desfășurarea activităților comerciale se vor emite autorizații de funcționare, iar pentru desfășurarea activităților comerciale pentru domeniul alimentație publică, taxa este de 213 lei/autorizație.

Pentru perioada cuprinsă între **1 și 5 ianuarie 2023**, taxele a căror activitate este înregistrată în grupele CAEN 561 - Restaurante, 563 -Baruri și alte activități de servire a bauturilor și 932 - Alte activități recreative și distractive, potrivit Clasificării activităților din economia natională - CAEN, actualizată prin Ordinul Președintelui Institutului Național de Statistică nr. 337/2007 privind actualizarea Clasificării activităților din economia natională - CAEN, stabilite în funcție de suprafața aferentă activităților respective, se vor aplica taxele stabilite pentru anul 2023 prin Hotărâre a Consiliului Local Sighișoara.

Toți comercianții vor prezenta documentele în baza cărora sunt autorizați să desfășoare activitatea comercială respectivă (autorizație de persoană fizică, asociație familială, certificat de înmatriculare, cod fiscal).

Autorizația de funcționare pe perioada desfășurarii evenimentului **,,Târgul de Crăciun 2022"** se va elibera în baza documentelor de la pct. 2.3.1. și a dovezii plății acesteia, doar comercianților regăsiți în tabelul prezentat de către organizator și care îndeplinesc condițiile legale pentru desfășurarea acestor activitați comerciale, cu respectarea prevederilor Hotărârii Consiliului Local Sighișoara nr. 86/28.11.2016 privind aprobarea procedurii de autorizare a agenților economici pentru desfașurarea unor activități economice pe raza municipiului Sighișoara. Autorizația de funcționare este valabilă doar pentru desfașurarea activitații stabilită în cuprinsul ei și doar pentru locația indicată în cuprinsul acesteia.

## Acte necesare în vederea autorizării

* Certificat de înregistrare eliberat de către Oficiul Registrului Comerţului;
* Statut/act constitutiv;
* Certificatul constatator eliberat de către Oficiul Registrului Comerţului, care trebuie să cuprindă activităţile desfăşurate de către agentul economic conform codului CAEN;
* După caz, autorizaţiile şi avizele prevăzute de lege (autorizaţie/aviz: sanitară, sanitar-veterinară), pentru cei cu alimentaţie publică şi comerţ cu produse alimentare;
* Copie carte de identitate, pentru administratorul agentului economic autorizat;
* Dovada achitării taxei de ocupare a domeniului public ( chitanța / OP a terenului ocupat de stand);
* Acordul de participare la evenimentul „Târgul de Crăciun 2022” , eliberat de către organizatorul evenimentului;
* Lista detaliată a produselor comercializate, avizată de către societatea organizatoare a evenimentului

Toți comercianții vor avea dreptul de a comercializa exclusiv produsele stabilite la

încheierea acordului de participare la eveniment, conform prezentului regulament și care vor figura pe lista de produse, anexă la autorizație.

Autorizația de funcționare pe perioada desfășurării evenimentului este valabilă doar pe lotul

atribuit de Municipiul Sighișoara, prin compartimentul de specialitate în acord cu organizatorul evenimentului, stabilit la încheierea acordului de participare la eveniment, în ordinea cronologică de înregistrare a acordului de participare și va fi in mod obligatoriu afișată, împreună cu lista de produse permise spre comercializare, la loc vizibil pe fiecare căsuță/stand ori la locul de vânzare.

## Reguli de bună desfășurare a evenimentului ,,Târgul de Crăciun 2022"

* + 1. Este interzisă desfașurarea oricăror activitați de comerț sau de prestări servicii de către comercianții cărora organizatorul evenimentului le permite participarea la acesta fără îndeplinirea cumulativă a condițiilor prevăzute în prezentul, sens în care vor fi aplicate dispozițiile legale.
		2. Comercianții vor avea dreptul de a comercializa exclusiv produsele stabilite la

încheierea acordului cu S.C. Swap Corp S.R.L. și care va fi prezentat spre informare și aducere la conoștință Municipiului Sighișoara

**2.4.3** Autorizația de funcționare și lista de produse permise spre comercializare vor fi în mod

obligatoriu afișate la loc vizibil pe fiecare tarabă sau loc de vânzare.

* + 1. Sunt interzise jocurile de noroc gen ,,roata norocului", ,,alba neagră".
		2. Este **INTERZIS**:

 - accesul cu arme sau orice alte obiecte ce pot fi considerate periculoase sau arme albe;

- comerțul stradal cu produse din plastic și nu numai, de către comercianții din întreg perimetrul evenimentului;

- accesul cu tacâmuri contondente (briceag, cuţit, furculiţă) sau obiecte contondente (foarfecă, şurubelniţă etc.);

- accesul cu recipiente de sticlă, materiale inflamabile;

- accesul cu canistre de gaz sau maşini de gătit cu benzină sau generatoare pe bază de petrol;

- comercializarea cu produse în cadrul perimetrului de desfășurare a evenimentului fără acordul organizatorilor;

- consumul de substanţe interzise sau comercializarea acestora, conform legii în vigoare;

- accesul cu alcool, alte băuturi şi alimente din exteriorul zonei de desfășurare al evenimentului.

Echipele de pază și ordine vor ridica standurile tuturor celor care nu au autorizație sau nu respectă condiţiile prevăzute în prezentul Regulament sau în documentele justificative care atestă participarea la eveniment și vor sancționa persoanele în cauză conform O.G. nr. 99/2000 privind comercializarea produselor și serviciilor de piață, republicată, cu modificările și completările ulterioare.

 **2.4.7.FOTO/ VIDEO**

Pe durata everimentului se vor realiza înregistrari audio și video. Persoanele care apar în înregistrările realizate nu pot avea nicio pretenție față de organizatori, producători sau utilizatori. Fotografierea este permisă (excepție făcand live act-urile ale căror reprezentanți artistici, respectiv organizatorii, nu își dau acordul).

Filmarea și fotografierea live act-urilor cu scopul difuzarii în presa scrisă, audio, online sau tv se va desfășura sub reguli stricte, care vor fi comunicate jurnaliștilor prin intermediul departamentului de comunicare al organizatorului SWAP CORP S.R.L, online/offline al ,,Târgului de Craciun 2022**".**

Încălcarea acestor reguli poate expune instituțiile mass-media la procese din partea organizatorilor și/sau managementului artiștilor ale căror condiții au fost încalcate.

# ORDINE PUBLICĂ

Liniștea, ordinea publică, asistența medicală și măsurile de prevenire și stingere a incendiilor în perimetrul de desfășurare a evenimentului sunt în responsabilitatea și obligativitatea exclusivă a organizatorului, inclusiv răspunderea pentru realizarea și respetarea lor, astfel încât sa se asigure paza și securitatea participanților și a spațiilor comune.

În acest sens, se va constitui o Comisie de organizare a evenimentului, formată din salariați ai Municipiului Sighișoara și organizatorul evenimentului, care împreuna cu Brigada Mobilă de Jandarmi, Poliția Municipiului Sighișoara, Serviciul Public Poliția Locală, ISU Horea al Județului Mureș - Detașamentul de Pompieri Sighișoara, firma specializată de pază și protecție și firma pentru prestarea de servicii medicale, va întocmi Planul unic de asigurare al măsurilor de organizare și desfășurare în bune condiții a evenimentului **,,Târgul de Crăciun 2022",** în perioada 30 noiembrie 2022 - 05 ianuarie 2023.

Ordinea publică se asigură prin patrulare la toate obiectivele din perimetrul de desfașurare.

Prevenirea și stingerea incendiilor se asigură prin patrulare la toate obiectivele din perimetrul de desfășurare.

Agenții economici autorizați să desfășoare activitați comerciale în perimetrul de desfășurare a festivalului au obligația de a asigura luarea măsurilor de P.S.I. la locul de desfășurare a activitați și respectarea acestora. Persoanele care desfășoară activitate de comerț fără a deține o autorizație vor fi sancționate de organele abilitate, conform prevederilor O.G. nr. 99/2000 privind comercializarea produselor și serviciilor de piață, republicată, cu modificările și completările ulterioare.

Asistența medicală se asigură prin instalarea unui punct de prim ajutor în perimetrul de desfășurare al târgului.

Montarea și/sau amenajarea căsuțelor/standurilor se va face cu cel puțin 24 de ore înainte de începerea everimentului doar după încheierea acordului de participare, achitarea taxelor și stabilirea perimetrului de personalul specializat din cadrul Municipiului Sighișoara împreuna cu organizato rul.

Demontarea casuțelor/standurilor/ precum și eliberarea suprafeței de teren utilizat se va face

doar dupa închiderea oficială a evenimentului.

Pe perioada desfășurarii programului artistic, comercianților le este interzis sa difuzeze muzică.

##  3.1. PREVEDERI privind asigurarea protecției cetățenilor împotriva riscurilor de accidentare și de izbucnire a unui incendiu

Pentru prevenirea unor evenimente nedorite, urmate de vătămări corporale sau de distrugerea unor bunuri se vor respecta următoarele reguli minime:

* Intervențiile tehnice (montaje, branșamente, reparații) asupra diferitelor instalații și echipamente tehnice (de energie electrică) se vor efectua numai de persoane autorizate, având specialitatea și pregatirea aferentă.
* Racordarea la utilități - energie electrică (cu asigurarea măsurilor de protecție a rețelei electice), se va efectua doar de catre personal de specialitate autorizat, desemnat de organizatorii evenimentului, pentru a se evita: suprasolicitarea distribuitorilor, folosirea unor instalații improvizate sau traversarea căilor de acces cu diverse cabluri electrice sau furtune, care pot genera accidente.
* Se interzice blocarea cu mărfuri sau ambalaje, chiar și pentru scurt timp, a căilor de acces, deoarece aceste căi vor deveni căi de evacuare, salvare și intervenție în caz de incendiu. Se va evita blocarea hidranților, precum și a celorlalte mijloace de primă intervenție.
* Depozitarea materialelor, a mărfurilor, se va face in mod organizat, ținându-se seama de proprietăților fizico-chimice ale acestora și asigurându-se spații de siguranță și acces.
* Fiecare colaborator sau participant la eveniment are obligația să cunoască și să respecte reglementarile legislației din domeniul securitații muncii, al prevenirii și stingerii incendiilor, fiind direct răspunzatori în cazul încălcării acestora.
* Asistența medicală primară se asigură prin punctul de prim ajutor medical instalat în perimetrul de desfășurare al evenimentului.
* În perioada de desfășurare a evenimentului, organizatorul va verifica în permanență respectarea reglementărilor legislației în vigoare din domeniul securității muncii, al prevenirii incendiilor și protecția mediului.

# ACCES ÎN PERIMETRUL DE DESFĂȘURARE

Accesul în perimetrul de desfăşurare a evenimentului este permis cu titlu gratuit pentru toate persoanele. Copiii sub 14 ani pot avea acces în perimetrul de desfăşurare al evenimentului doar însoţiţi de adulţi.

 **4.1. Accesul auto**

Traficul de autovehicule de la bariera de acces în Cetatea Medievală situată la intersecția străzilor Anton Pann cu Zidul Cetății spre perimetrul Cetății este restricționat începând din data de 29.11.2022 până în data de 06.01.2023, potrivit unui orar prestabilit de către Comisia de organizare a evenimentului și făcut cunoscut tuturor celor interesați.

Circulația auto va fi restricționată prin barajul rutier instalat la intersecția str. Zidul Cetății cu str. Tâmplarilor, în zilele de week-end: 2 - 4, 9 - 11, 16 - 18, 23 - 25, 30 - 31 decembrie 2022, între orele 18:00 – 23:00.

# PARCAREA AUTOVEHICULELOR

Riveranii vor parca autovehiculele proprietate personală sau ale societații comerciale în afara perimetrului de desfășurare al târgului.

Comercianții autorizați să-și desfășoare activitatea în perimetrul de desfășurare a evenimentului vor fi dirijați pentru parcarea contra-cost a autoturismelor în Orașul de Jos.

Aprovizionarea agenților economici din perimetrul de desfășurare al evenimentului, în perioada 30 noiembrie 2022 - 05 ianuarie 2023, se va face astfel încât să nu perturbe activitatea comercială, urmând a se face în intervalul orar 6.00 - 10.00.

# SANCȚIUNI

Nerespectarea prevederilor din prezentul regulament se sancționează potrivit Legii nr. 61/1991 pentru sancționarea faptelor de încalcare a unor norme de conviețuire socială, a ordinii și liniștii publice, republicată, precum și a Hotarârii Consiliului Local Sighișoara nr. 181/23.11.2017 privind stabilirea obligațiilor și responsabilitaților instituților publice, agenților economici, celorlalte persoane juridice și a cetățenilor, pentru asigurarea unui climat de ordine și curățenie pe teritoriul municipiului Sighișoara.

Nu sunt tolerate excepții de la aceste reguli, încalcarea prezentului regulament putând duce la evacuarea din zona evenimentului și interzicerea accesului în zona de desfășurare a acestuia. Organizatorii nu sunt responsabili pentru bunurile participanților ori pentru eventualele pagube produse. Persoanele care încalcă acest regulament, inițiază sau participă la evenimente care tulbură ordinea și liniștea publică, vor fi escortate imediat în afara perimetrului de desfășurare al evenimentului, accesul lor fiind strict interzis, organizatorul având posibilitatea de a anunța de îndată organele abilitate ale statului.

Nerespectarea programului stabilit în prezentul regulament constituie contravenție și se sancționează potrivit Legii nr. 61/1991 pentru sancționarea faptelor de încalcare a unor norme de conviețuire socială, a ordinii și liniștii publice, republicată.

# INFORMAȚII DE INTERES GENERAL

Evenimentul va avea loc indiferent de condițiile meteo.

 Organizatorii își rezervă dreptul de a modifica programul evenimentului, ori de câte ori situația o impune, anunțând în prealabil publicul despre aceasta.

 Organizatorii își rezervă dreptul de a efectua controale pe parcursul evenimentului pentru a se asigura respectarea prezentului regulament.

 Planul cuprinzand locul de desfășurare al evenimentului, constituie anexa la prezentul regulament și face parte integrantă din acesta.

 Numărul de participanți estimat de organizatori este de aproximativ 10.000 de persoane pe parcursul celor 39 zile ale Târgului de Crăciun 2022.

# S.C. SWAP CORP S.R.L.

CUI 34888183, J26/831/2015

Str. Ecaterina Teodoroiu, nr. 1OC, Sighișoara

 Reprezentant legal, Stefănescu Adrian